ร้านส้มตำเล็กๆ เป็นห้องแถวตรงข้ามวัดเสนาราม ถึงจะเป็นร้านเล็กๆ แต่รสชาติถือว่าใช้ได้เลยทีเดียวครับ ที่สำคัญแม่ค้าคนเดียว สามารถทำทุกเมนูได้อย่างรวดเร็วไม่ต้องรอนาน

เมนูส้มตำทั้งตำไทย ตำปลาร้า เส้นมะละกอกรุบกรอบ รสชาติดี ไม่เผ็ดเท่าไหร่ ใครชอบแซ่บๆ ต้องเพิ่มพริกครับ น้ำตกไก่กรอบอีกเมนูที่อร่อย แซ่บ เปรี้ยว หวาน เค็มกำลังดี แต่ที่ยกให้ต้อง "ลาบวุ้นเส้น" อร่อยสุดล่ะครับ มาในจานเล็กๆ สั่งจานเดียวคงไม่พอ

ส่วนไก่ย่าง หากใครชอบแบบแห้งๆ ก็จะอร่อยกินกับน้ำแจ่วหวานๆ เค็มๆ โดยรวมรสชาติดี อาหารจานเล็กไปหน่อยแต่เทียบกับราคายอมรับได้ครับ